Sotilaslaulu
1. Älä sinä heilani siinä itke,
 Älä sinä herran tähden.
 Eihän nyt tässä hukassa olla
 Vaikka mä sotaan lähden.
 Heijuma veijuu, tiku taku teijuu,
 kirlirkirlita pom, pom, pom.

 2. Kivääri on tehty Jaappanissa,
 Terävä on miekka mulla.
 Ei ole hyvä punaryssän
 Minua vastaan tulla.
 Heijuma j. n. e.

 3. Pommi se mulla on kupehella,
 Vyössä on patruunoita.
 Seljässä sotalaukku keikkuu,
 Siinä on sapuskoita.
 Heijuma j. n. e.

 4. Ei, nämä pojat ei koskaan eksy,
 Ryöstön tai murhan teille.
 Lahtarinimen polsuilta saimme,
 Vaikka se jäikin heille.
 Heijuma j. n. e.

 5. Retkemme kuljemme kunnialla,
 Mannerheimi meitä johtaa.
 Armahda, herra, punaryssää,
 Kun se meidät kohtaa.
 Heijuma j. n, e.

 6. Rummut ne pärrää ja pyssyt paukkuu,
 Kranaatit ne maata kyntää.
 Polseviikien selkä se vilkkuu,
 Kun nämä pojat ryntää.
 Heijuma j. n. e.

 7. Sinne me riemuiten riennämme,
 Miss’ kanuunojen virsi se soipi.
 Kuula jos sattuvi sydämeen,
 Niin minkäs sille voipi.
 Heijuma j. n. e.

Allan Palmgren
Hj. Nortamo